عبدالمجيد ثاني

عبدالمجيد ثاني ( ترکي :Abdülmecit )(زېږېدنه: می 29 مه، 1868 - مړینه: د اګست 23 مه، 1944 ) د عثماني امپراتورۍ  او د نړۍ په ګوټ ګوټ کې د مسلمانانو وروستی خليفه و، چې د عثماني سلطنت له پای ته رسېدو وروسته د سلطنتي کورنۍ د مشر په توګه وټاکل شو.  د ۱۹۲۴ کال د مارچ په دریمه د ترکیې د جمهوریت له خوا د خلافت د ختمېدو په اعلان سره د هغه د خلافت مقام هم ختم شو. هغه د ۱۹۲۲ کال د نومبر له ۱۹ څخه د ۱۹۲۴ کال د مارچ تر ۳ مې پورې د مسلمانانو خلیفه و.

د ۱۹۲۲ کال د نومبر په لومړۍ نېټه وروستی عثماني سلطان محمد شپږم له واکه وشړل شو او د نومبر په ۱۹مه په انقره کې د ترکیې ملي شورا هغه نوی خلیفه وټاکه. وروسته د ۱۹۲۴ کال د مارچ په میاشت کې د خلافت له ړنګیدو وروسته د خپل مخکني مشر په څېر له خپلې کورنۍ سره جلاوطن شو.

د هغه یوازېنۍ لور، شهزادګۍ خدیجه خیریه عایشه د حیدر آباد د وروستي نظام شاهوار نواب میر عثمان علي خان زوی اعظم جاه ته په نکاح شوې وه.

عبدالمجید ثاني د ۱۹۴۴ کال د اګست په ۲۳ مه د فرانسې په پاریس کې په خپل کور کې مړ شو. هغه د سعودي عربستان په مدینه منوره کې خاورو ته وسپارل شو.

وېشنيزه:1944 مړينې
وېشنيزه:1868 زېږېدنې